দর্শকপ্রিয়তা কিংবা ব্যবসায়িক দিক বিবেচনায় এখন পর্যন্ত শিকারিই এগিয়ে রয়েছে। ওপার বাংলার নায়ক জিতের সঙ্গে লড়াই করে শাকিব খানই যে সেরা, সেটাই প্রমাণিত হয়েছে। একই নায়কের আরও দুটি ছবিও আগ্রহ নিয়ে দর্শক দেখছেন। অন্যদিকে জিৎ অভিনীত ছবিটি হলো ‘বাদশা দ্য ডন’। চলচ্চিত্র বুকিং এজেন্ট সূত্র জানায়, শিকারি ছবির গড় ওপেনিং কালেকশন ছিল শতকরা ৯৮ ভাগ। মুক্তির দিন থেকে গতকাল এ রিপোর্ট লেখা পর্যন্ত এই কালেকশন ধরে রেখেছে ছবিটি। বুকিং এজেন্সির তথ্যমতে জিৎ অভিনীত বাদশা ছবির গড় ওপেনিং কালেকশন ছিল শতকরা ৮৮ ভাগ।